Universis præsentes litteras inspecturis, Bartholomæus, miseratione divina Quinquecclesiensis episcopus, salutem in vero salutari. Universitati vestræ notum facimus quod, ob devotionem et dilectionem quam habemus erga sanctissimos patres et dominos abbatem et conventum Cluniacensem, volumus et ipsis concedimus, ut anima divinitus vocata de corpore egressa, ipsum corpus nostrum in eodem sacratissimo Cluniacensi monasterio, in quo etiam genitoris nostri corpus quiescit, sepulturæ tradatur, et ibidem incommutabiliter nostræ ultimæ voluntatis ultimam elegimus sepulturam. In cujus rei testimonium, præsentibus litteris sigillum nostrum duximus apponendum. Actum anno Domini Mº CCº tricesimo IIII.